เจ้าหญิงโซเฟียแห่งสหราชอาณาจักร

**เจ้าหญิงโซเฟีย** (; 3 พฤศจิกายน ค.ศ. 1777 – 27 พฤษภาคม ค.ศ. 1848) เป็นพระราชบุตรพระองค์ที่สิบสองและพระราชธิดาพระองค์ที่ห้าของ สมเด็จพระเจ้าจอร์จที่ 3 แห่งสหราชอาณาจักรกับ ชาร์ล็อทเทอแห่งเมคเลินบวร์ค-ชเตรลิทซ์ ทรงเป็นเจ้าหญิงที่มีข่าวคราวไม่ดีอันอื้อฉาวมากที่สุด นับตั้งแต่ยังทรงพระเยาว์จนเจริญพระชันษา

## พระประวัติ
**เจ้าหญิงโซเฟียแห่งสหราชอาณาจักร** ประสูติเมื่อวันที่ 3 พฤศจิกายน ค.ศ. 1777 เป็นหนึ่งในพระราชบุตรทั้ง 15 พระองค์ของสมเด็จพระเจ้าจอร์จที่ 3 แห่งสหราชอาณาจักร ได้รับพิธีศีลล้างบาป ณ พระราชวังเซนต์เจมส์ โดยมีเหล่าพระญาติทางสายพระราชมารดา สายพระญาติฝั่งเมคเลินบวร์ค-ชเตรลิทซ์

เมื่อครั้งยังทรงพระเยาว์ทรงมีความสนิทสนมกับพระราชบิดาเป็นอย่างยิ่ง แต่ก็ทรงเกรงกลัวในพระราชมารดา เช่นเดียวกับบรรดาเจ้าพี่เจ้าน้องของพระองค์ โดยทรงได้รับการศึกษาที่ดีอย่างมาก แต่ในขณะเดียวกันก็ต้องทรงรับความกดดันไว้ในครอบครัว แม้ว่าสมเด็จพระเจ้าจอร์จที่ 3จะมิทรงโปรดที่จะจัดหาเรื่องการแต่งงานของพระราชธิดา แต่สมเด็จพระเจ้าจอร์จที่ 3ก็ทรงมีน้ำพระทัยให้ที่จะหาคู่ครองที่เหมาะสมให้แก่พระราชธิดาเมื่อพระองค์ทรงบรรลุนิติภาวะ แต่ด้วยเหตุผลที่ว่าพระราชบิดาของพระองค์มีพระอาการทางจิตไม่ปกติ รวมทั้งการที่พระราชมารดาทรงโปรดให้พระราชธิดาใช้ชีวิตอยู่เคียงข้างพระองค์ ทำให้ไม่มีผู้ใดกล้ามาสมสู่และอภิเษกสมรส ด้วยเหตุนี้ พระองค์และเจ้าพี่เจ้าน้องที่เป็นสตรีเกือบทุกพระองค์จึงเติบโตขึ้นในบ้านที่ปิดล้อมของพระราชมารดา ซึ่งมักเรียกกันว่า "สำนักชี" โดยในบรรดาเจ้าพี่เจ้าน้อง พระราชมารดาทรงมิอนุญาตให้อภิเษกสมรสกับพระองค์ใดเลย ยกเว้นเจ้าหญิงชาร์ลอตต์ พระราชกุมารี ที่ได้อภิเษกสมรส

แม้ว่าพระองค์ไม่เคยเสกสมรสแต่ก็มีข่าวลือกันว่าทรงคบชู้กับ โทมัส การ์ธ นายทหารองครักษ์ ของพระราชบิดา ต่อมาทางให้การประสูติพระบุตรชายที่เกิดนอกสมรสในช่วงฤดูร้อนปี ค.ศ. 1800 อีกทั้งยังมีข่าวลืออื่น ๆ ระบุว่าบุตรคนนี้เกิดจากการที่พระองค์ถูกขืนพระทัยโดยพระเชษฐา อย่าง ดยุกแห่งคัมเบอร์แลนด์ ซึ่งเป็นหนึ่งในเจ้านายที่ไม่เป็นที่โปรดกัน นักประวัติศาสตร์มีความเห็นแตกต่างกันเกี่ยวกับความถูกต้องของเรื่องราวเหล่านี้ บางคนเชื่อว่าพระองค์ให้กำเนิดบุตรของกาธ ในขณะที่บางคนกล่าวว่าเป็นเรื่องที่ศัตรูทางการเมืองของราชวงศ์ปล่อยออกมา

ต่อมา เจ้าชายจอร์จ ผู้สำเร็จราชการแทนพระองค์ ทรงพยายามอย่างยิ่งในการเพิ่มอิสรภาพให้แก่พระขนิษฐาทั้งหมดของพระองค์ นับตั้งแต่ที่ผู้เป็นพระราชมารดาอย่างสมเด็จพระราชินีชาร์ล็อตต์ เสด็จสวรรคตในปีค.ศ 1818 (เริ่มที่ให้เจ้าหญิงเอลิซาเบธกับเจ้าหญิงแมรี ดัชเชสแห่งกลอสเตอร์และเอดินบะระ ได้อภิเษกสมรส) แต่ด้วยพระชันษาที่สูงขึ้น จึงมิอาจอภิเษกสมรสได้แล้ว เช่นเดียวกับเจ้าหญิงออกัสตา โซเฟีย

ช่วงบั้นปลายพระชนม์ชีพทรงประทับอยู่ร่วมกันกับเจ้าหญิงวิกตอเรียแห่งเคนต์ ซึ่งต่อมาจะได้เป็นสมเด็จพระราชินีนาถวิกตอเรีย ณ พระราชวังเคนซิงตัน และทรงสนิทสนมกับเจ้าหญิงชาร์ลอตต์แห่งเวลส์พระภาติยะ อีกพระองค์

ขณะนั้น บุคคลที่มีอำนาจสูงที่สุดคือ เซอร์ จอห์น คอนรอย ผู้ควบคุมการเงินของดัชเชสแห่งเคนต์ ได้ใช้ประโยชน์ความอาวุโสและพระเนตรที่บอดของพระองค์ แต่พระองค์ทรงมิอาจทำอะไรได้ เพียงแต่ยอมอย่างเดียว ส่งผลทำให้เจ้าหญิงโซเฟียทรงทำหน้าที่เป็นสายลับให้เขาคอยสอดแนมภายในพระราชวังเคนซิงตัน สร้างความเกรงขามต่อพระภาติยะอย่างสมเด็จพระราชินีนาถวิกตอเรีย จนทรงเกรงกลัวพระปิตุจฉาพระองค์นี้ที่สุด ทั้งนี้เซอร์จอห์นคอนรอย กลับใช้ทรัพย์สินพระองค์อย่างสิ้นเปลือง แม้จะทรงพระชนม์ชีพถึงต้นรัชกาลของพระภาติยะ แต่ก็ไม่สามารถเสด็จไปในงานบรมราชินิยาภิเษกได้ ต่างจากเจ้าหญิงออกัสตา โซเฟีย และเจ้าหญิงแมรี พระเชษฐภคินีทั้งสองที่ทันเสด็จไปได้

จนเมื่อช่วงเช้าวันที่ 27 พฤษภาคม ค.ศ. 1848 พระอาการประชวรทรุดลงอย่างหนัก เจ้านายในขณะนั้นจึงรีบเสด็จมาพบพระองค์ อันประกอบไปด้วยเจ้าชายอัลเบิร์ต พระราชสวามี ผู้เป็นพระภาติยะ, เจ้าหญิงแมรี ดัชเชสแห่งกลอสเตอร์และเอดินบะระผู้เป็นพระเชษฐภคินี, ดัชเชสแห่งเคนต์และดัชเชสแห่งเคมบริดจ์พระเชษฐนีทั้งสอง และพระองค์สุดท้ายที่เสด็จคือสมเด็จพระราชินีวิธวาแอดิเลด แห่งซัคเซิน-ไมนิงเงิน มาเฝ้าพระอาการเป็นครั้งสุดท้าย ก่อนจะเสด็จสิ้นพระชนม์ลง ณ ที่ประทับในวิคาราจเพลส พระราชวังเคนซิงตัน พระศพได้รับการฝังที่สุสานเคนซัลกรีน ใกล้กับหลุมพระศพ เจ้าชายออกัสตัส เฟรเดอริก ดยุกแห่งซัสเซกซ์ พระเชษฐา

## อ้างอิง

หมวดหมู่:พระราชธิดาในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร
หมวดหมู่:บุคคลจากลอนดอน
หมวดหมู่:ราชวงศ์ฮันโนเฟอร์
หมวดหมู่:สมัยจอร์เจียน
หมวดหมู่:เจ้าหญิงอังกฤษ